La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 24 d'octubre de 2019, que són les que els corresponen els números 654/2019 a 677/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
La secretària informa també que s'han enviat les observacions al document de treball sobre el Codi ètic del servei públic de Catalunya sol·licitades per la Secretaria d'Administració i Funció Pública del Departament de Polítiques Digitals i Administració Pública de la Generalitat.
Proposta de resolució d'estimació de la Reclamació 380/2019
El senyor Josep Mir, ponent de la Proposta de resolució d'estimació de la Reclamació 380/2019, interposada contra la Diputació de Barcelona, i relativa a l'accés a una relació nominal de les persones alliberades sindicals, comenta la tramitació, el contingut de l'informe de l'Autoritat Catalana de Protecció de Dades i la condició d'alliberat sindical que ostenta la part reclamant, així com els elements que fonamenten la proposta estimatòria.
La senyora Elisabet Samarra formula una esmena al text de la Proposta que el ponent incorporarà a la resolució definitiva a fi de matisar les funcions d'assessorament o d'orientació que corresponen a la GAIP en l'àmbit de la publicitat activa.
Proposta de resolució de finalització de la Reclamació 481/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 481/2019 per pèrdua d'objecte, formulada contra l'Ajuntament de Sant Boi de Llobregat, en el marc de la qual es demana nom i càrrec de la persona responsable d'arxivar una denúncia, analitza de forma conjunta aquest expedient i el que és objecte del següent punt de l'ordre del dia, amb les mateixes dues parts i sobre l'accés a altra informació sobre la mateixa denúncia.
El ponent informa que, en ambdós procediments, l'Ajuntament ha acreditat que ha estat facilitada tota la informació de la que disposa, respecte la denúncia en qüestió, a la persona reclamant, de manera que s'esvaeix la controvèrsia jurídica plantejada.
Proposta de resolució de finalització de la Reclamació 482/2019 per pèrdua d'objecte
És objecte d'anàlisi en el punt segon del present ordre del dia.
Proposta de resolució d'estimació de la Reclamació 490/2019
El ponent el senyor Josep Mir analitza de forma conjunta totes les tramitacions de les reclamacions que són objecte d'aquesta sessió del Ple i que tenen per objecte l'accés al projecte lingüístic de diferents centres educatius públics de Catalunya, prenent com a referència altres expedients anteriors ja resolts amb el mateix objecte i respecte d'altres escoles o instituts públics de Catalunya.
Relaciona els elements de tramitació que permeten finalitzar els expedients que es relacionen a continuació per pèrdua sobrevinguda del seu objecte, atès que en el marc de la tramitació de la reclamació s'ha lliurat o facilitat a la part reclamant el projecte lingüístic del centre que no havia estat posat a disposició durant la tramitació de la sol·licitud d'informació pública.
Aquest és el supòsit de les Reclamacions 500/2019, 502/2019 i 590/2019.
En canvi, durant la tramitació de les Reclamacions 490/2019, 554/2019, 567/2019, 570/2019 i 591/2019 la informació reclamada no ha estat facilitada pels centre educatius reclamats i per tant, correspon estimar el dret d'accés de la persona reclamant al projecte lingüístic dels centres, en concret de l'Institut d'Educació Secundària de Miami de Mont-roig del Camp, de l'Escola Baldiri Reixac de Banyoles, de l'nstitut Germans Vila-Riera de Camprodon, de l'Escola Lliurona d'Albanyà i de l'Òrgan Gestor del Complex Educatiu de Tarragona.
Proposta de resolució de finalització de la Reclamació 500/2019 per pèrdua d'objecte
Proposta de resolució de finalització de la Reclamació 502/2019 per pèrdua d'objecte
Proposta de resolució d'estimació de la Reclamació 554/2019
Proposta de resolució d'estimació de la Reclamació 567/2019
Proposta de resolució d'estimació de la Reclamació 570/2019
Proposta de resolució de finalització de la Reclamació 590/2019 per pèrdua d'objecte
Proposta de resolució d'estimació de la Reclamació 591/2019
Proposta de resolució de finalització de la Reclamació 593/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 593/2019 per pèrdua d'objecte, interposada contra la Direcció General d'Atenció a la Infància i Adolescència del Departament de Treball, Afers Socials i Famílies de la Generalitat, en el marc de la qual es reclama l'accés a informació relativa a un centre per a menors, de naturalesa econòmica i sobre el funcionamente del centre, informa que durant el desenvolupament del procediment de reclamació s'ha facilitat la informació reclamada i per tant, s'ha produït la pèrdua sobrevinguda de l'objecte de la reclamació.
Proposta de resolució de finalització de la Reclamació 597/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 597/2019 per pèrdua d'objecte, interposada contra l'Ajuntament de L'Escala i que té per objecte l'accés a l'expedient d'enderrocament d'una casa, exposa la tramitació del procediment de reclamació i la resolució extemporània de l'Ajuntament que reconeix el dret d'accés de la persona reclamant a la informació reclamada, de manera que correspon finalitzar la reclamació per pèrdua sobrevinguda del seu objecte.
Proposta de resolució de finalització de la Reclamació 598/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 598/2019 per pèrdua d'objecte, formulada contra l'Ajuntament de Bordils, que versa sobre informació relativa a la sol·licitud de revisió de preus públics per la prestació del servei d'abastament d'aigua per a l'any 2020 i compte d'explotació i balanç del 2018, exposa els elements més destacats de la tramitació que permeten la finalització per pèrdua sobrevinguda del seu objecte atès que li ha estat faciltada la informació disponible durant el procediment.
Proposta resolució de finalització de la Reclamació 599/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 599/2019 per pèrdua d'objecte, formulada contra l'Ajuntament de Vandellòs i L'Hospitalet de l'Infant, en el marc de la qual es reclama el document que reflecteixi la valoració i puntuació que obtingué la persona reclamant en relació amb l'obtenció d'un ajut econòmic per a despeses d'odontologia que atorgava l'Ajuntament, propsa la finalització per pèrdua sobrevinguda, atès que l'Ajuntament ha facilitat la informació de la que disposa a la persona reclamant.
Proposta de resolució d'estimació de la Reclamació 602/2019
El senyor Josep Mir, ponent de la Proposta de resolució d'estimació de la Reclamació 602/2019, formulada contra l'Ajuntament de Barcelona, i que té per objecte l'accés al material utilitzat per elaborar un temari d'oposicions a l'Ajuntament, exposa quins són els principals arguments arguïts per l'administració reclamada per desestimar la sol·licitud i el recurs de reposició i en les seves al·legacions al procediment de reclamació i la proposta de resoldre en sentit estimatori la reclamació, atès que si l'administració disposa d'aquests materials utilitzats per elaborar el temari d'oposicions, la persona reclamant té dret a accedir a aquesta informació.
Proposta de resolució de finalització de la Reclamació 610/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 610/2019 per pèrdua d'objecte, formulada contra l'Institut Barcelona Esports i relativa a l'accés a informació sobre les inversions per a la millora de l'accessibilitat, exposa la tramitació d'aquest procediment i la proposta de finalització per pèrdua sobrevinguda del seu objecte perquè en el marc del procediment de reclamació s'ha facilitat la informació reclamada.
Proposta de resolució de finalització de la Reclamació 611/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 611/2019 per pèrdua d'objecte, interposada contra l'Institut Barcelona Esports, en el marc de la qual es reclama l'accés a informació sobre l'evolució dels usuaris dels centres esportius municipals, relaciona els tràmits més destacats d'aquest procediment durant la tramitació del qual s'ha facilitat a la persona reclamant la informació que reclamava.
Proposta de resolució de finalització de la Reclamació 612/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 612/2019 per pèrdua d'objecte, formulada contra l'Institut Municipal d'Habitatge de Barcelona, en el marc de la qual es reclama sobre el contingut de la informació facilitada relativa a la qualificació jurídica de promocions d'habitatges determinats de Barcelona, exposa que durant la tramitació del procediment davant la Comissió s'ha facilitat la informació adequada a la persona reclamant, de manera que correspon finalitzar el procediment per pèrdua sobrevinguda del seu objecte.
Proposta de resolució de finalització de la Reclamació 613/2019 per pèrdua objecte
El senyor Josep Mir, ponent de la Proposta de resolució de finalització de la Reclamació 613/2019 per pèrdua d'objecte, formulada contra l'Ajuntament de Lleida, i que té per objecte l'accés a informació sobre el número d'alts càrrecs i directius amb i sense discapacitat, exposa que correspon finalitzar per pèrdua sobrevinguda del seu objecte perquè durant la tramitació de la reclamació s'ha facilitat a la persona reclamant la informació que sol·licitava.
Proposta de resolució de finalització de la Reclamació 617/2019 per pèrdua objecte
El senyor Josep Mir, ponent de la Proposta de resolució de finalització de la Reclamació 617/2019 per pèrdua d'objecte, formulada contra l'Ajuntament de Vilassar de Mar, en el marc de la qual es demana informació sobre l'expedient d'obres d'un carrer del municipi, relaciona les principals actuacions que s'han dut a terme i assenyala que correspon finalitzar per pèrdua sobrevinguda la reclamació, atès que l'Ajuntament posa a disposició de la persona reclamant la informació sol·licitada, sens perjudici que pugui correspondre dur a terme actuacions de seguiment de l'execució de la resolució.
Proposta de resolució de finalització de la Reclamació 619/2019 per pèrdua objecte
El senyor Josep Mir, ponent de la Proposta de resolució de finalització de la Reclamació 619/2019 per pèrdua d'objecte, formulada contra la Diputació de Lleida, en el marc de la qual es reclama informació sobre el número d'alts càrrecs amb i sense discapacitat, relaciona les actuacions dutes a terme per l'administració reclamada que permeten finalitzar per pèrdua sobrevinguda de l'objecte de reclamació, atès que durant la tramitació s'ha notifiat la informació a la persona reclamant.
Proposta de resolució de finalització de la Reclamació 626/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 626/2019 per pèrdua d'objecte, interposada contra el Departament de Treball, Afers Socials i Famílies de la Generalitat de Catalunya, i que té per objecte l'accés a informació sobre els membres i les activitats del Consell per a la Promoció de l'Accessibilitat, informa que es proposa la finalització per pèrdua sobrevinguda de l'objecte de la reclamació perquè durant el procediment davant la GAIP s'ha facilitat a la persona reclamant la informació que requeria, tramesa postalment però notificada durant el termini de tramitació de la reclamació.